Ενδεικτικές απαντήσεις
2.1. 
α) Σωστή.
Το άτομο του  19Κ έχει 19 πρωτόνια, άρα και 19 ηλεκτρόνια. Το κατιόν 19Κ+ έχει χάσει ένα ηλεκτρόνιο, άρα έχει 18 ηλεκτρόνια.  
Το άτομο του 17Cl έχει 17 πρωτόνια, άρα και 17 ηλεκτρόνια. Το ανιόν 17Cl- έχει πάρει ένα ηλεκτρόνιο, άρα έχει και αυτό 18 ηλεκτρόνια.  
β) Σωστή 
Η διαλυτότητα των στερεών στο νερό, συνήθως, αυξάνεται με την αύξησης της θερμοκρασίας.

2.2. 
α) 11Na: K(2) L(8) M(1)
          9F: K(2) L(7)
β) Ιοντικός
Το νάτριο είναι δραστικό μέταλλο (αλκάλιο) και έχει την τάση να αποβάλλει 1 ηλεκτρόνιο για να αποκτήσει δομή ευγενούς αερίου, ενώ το φθόριο είναι δραστικό αμέταλλο (αλογόνο) και έχει την τάση να πάρει 1 ηλεκτρόνιο για να αποκτήσει δομή ευγενούς αερίου. Όταν τα δύο άτομα πλησιάσουν το νάτριο δίνει ένα ηλεκτρόνιο στο φθόριο, οπότε σχηματίζονται τα ιόντα 11Na+: (2, 8) και 9F-: (2, 8). 
Το σύνολο των ιόντων που σχηματίζονται με τον τρόπο αυτό, συγκρατούνται με ισχυρές με ηλεκτροστατικές δυνάμεις σε ορισμένες θέσεις στον ιοντικό κρύσταλλο του NaF. 

